গুনমান পরীক্ষায় ডাহা ফেল ৪৮টি ওষুধ! কেন্দ্রের রিপোর্টে বাড়চ্ছে উদ্বেগ

ওয়েব ডেস্ক: অ্যাসিডিটি, কোলেস্টরল, ডায়াবেটিস-সহ মোট ৮৪টি রোগ নিয়ন্ত্রক ওষুধ যা দোকানে বিকোচ্ছে তা কি আদৌ নিরাপদ? কারণ ওষুধের গুণমান নিয়ে এবার প্রশ্ন খাঁড়া করল খোদ কেন্দ্রীয় সংস্থা সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশনের রিপোর্ট। আনটাসিড, কোলেস্টরল ও ডায়াবেটিস-সহ মোট ৮৪ টি ওষুধ গুণমানে বিপজ্জনক বলে জানানো হচ্ছে ওই কেন্দ্রীয় সংস্থার তরফ থেকে।

আরও পড়ুন: কুম্ভের পথে বিপত্তি, ২৫ কিমি লম্বা যানজটে ফেঁসে হাজার হাজার পুণ্যার্থী

বাজারে যেসব ওষুধ বিক্রি হয় তার গুণগত মান নিয়মিত পরীক্ষা করা হয় কেন্দ্রীয় সংস্থা সিডিএসসিও-র তরফ থেকে। গত বছর ডিসেম্বর মাসে শেষবার কেন্দ্রীয় সংস্থার তরফ থেকে এই পরীক্ষা চালানো হয়। আর সেই রিপোর্টেই উল্লেখ করা হয়েছিল বাজারের ৮৪ টি ওষুধ গুণমান দিক থেকে নিরাপদ নয়। যা রোগীদের স্বাস্থ্যের জন্য বিপজ্জনক। ইতিমধ্যেই কেন্দ্রীয় সরকারের তরফ থেকে এই ওষুধগুলি বাজার থেকে তুলে নেওয়ার নির্দেশ দেওয়া হয়েছে। তবে এই ৮৪টি ওষুধের তালিকায় ঠিক কোন কোন সংস্থার ওষুধ রয়েছে তা এখনও কেন্দ্রীয় সংস্থার তরফ থেকে স্পষ্টভাবে জানানো হয়নি। ইতিমধ্যেই বিষয়টি সামনে আসতেই শুরু হয়েছে শোরগোল।

দেখুন অন্য খবর